പ്രിയപ്പെട്ടവന് മിനി ജെസിഡബ്ല്യു സമ്മാനിച്ച് സുപ്രിയ അപ്രതീക്ഷിത പിറന്നാള് സമ്മാനത്തില് ഭാര്യയെ കെട്ടിപ്പിടിച്ച് സന്തോഷം അറിയിച്ച് പൃഥ്വിരാജ് പൃ ഥ്വിരാജിന് സുപ്രിയയുടെ അപ്രതീക്ഷിത പിറന്നാള് സമ്മാനം. വാഹന പ്രേമിയായ പൃഥ്വിക്ക് ബ്രിട്ടിഷ് വാഹന നിര്മ്മാതാക്കളായ മിനിയുടെ ഏറ്റവും കരുത്തന് കാര് ജെസിഡബ്ല്യുവാണ് ഭാര്യ സമ്മാനിച്ചത്. കൊച്ചിയിലെ മിനി ഡീലര്ഷിപ്പായ ഇവി എം മിനിയില് നിന്നാണ് വാഹനം വാങ്ങിയത്. സുപ്രിയയ്ക്കൊപ്പം വാഹനത്തിന്റെ താക്കോല് സ്വീകരിക്കുന്ന പൃഥ്വിരാജിന്റെ ചിത്രങ്ങള് സമൂഹമാധ്യമങ്ങളില് വൈറലാണ്. ലംബോര്ഗിനി, റേഞ്ച് റോവര്, ബിഎംഡബ്ല്യു 7 സീരിസ് തുടങ്ങിയ ആഡംബര വാഹനങ്ങളുള്ള പൃഥ്വിരാജിന്റെ ഗാരിജിലെ സ്പെഷല് കാറായിരിക്കും റിബല് ഗ്രീന് നിറത്തിലുള്ള ഈ മിനി കൂപ്പര്. മിനി കൂപ്പറിന്റെ പെര്ഫോമന്സ് പതിപ്പാണ് ജോണ് കൂപ്പര് വര്ക് എന്ന ജിസിഡബ്ല്യു. ഏകദേശം 45.50 ലക്ഷം രൂപയാണ് വാഹനത്തിന്റെ എക്സ്ഷോറും വില. മിനിയുടെ ഇന്ത്യയിലെ ഏറ്റവും കരുത്തന് കാറാണ് ജെസിഡബ്ല്യു. 2.0 ലിറ്റര് പെട്രോള് എന്ജിനാണ് ജെസിഡബ്ല്യു പതിപ്പിനും കരുത്തു നല്കുന്നത്. 231 ബിഎച്ച്പി കരുത്തും 320 എന്എം ടോര്ക്കും നല്കും ഈ എന്ജിന്. എട്ട് സ്പീഡ് ഓട്ടമാറ്റിക്കാണ് ട്രാന്സ്മിഷന്. പൂജ്യത്തില്നിന്ന് 100 കിലോമീറ്റര് വേഗത്തിലെത്താന് 6.1 സെക്കന്ഡ് മാത്രം മതി വാഹനത്തിന്. Stories you may Like